Keha (käsitöö)

Keha (võru murdes risti(d)) oli riist, mille peale lõimelõng kerilaualt enne kanga käärimist keriti. 

Eestis hakati kehasid kasutama 19. sajandi algul ning sajandi teisel poolel olid nad Kesk-, Ida- ja Lõuna-Eestis tavalised.

Keha koosnes kahest puuristist ja nende otsi ühendavatest kuni 60 cm pikkustest puupulkadest. Vanemal kehal olid ristide asemel ümmargused otsalauad, mis olid ühendatud nelja pulgaga. Keha pandi vastaval alusel oleva rõhtasendis puidust telje (kehapuu) otsa, mis kinnitati seinas või pingis olevasse auku. Kasutati ka spetsiaalset kehajalga. Keha telge vändast keerutades aeti lõng kehale. Lõuna-Eestis kasutati ka jalaga tallatavaid aluseid.

Kanga käärimisel pandi kehad põrandale püsti ning neilt jooksis lõng lakke kinnitatud rõnga kaudu käärpuudeleEesti rahvakultuuri leksikon. 2000. Koostanud Ants Viires. Tallinn, Ühiselu AS trükikoda. Lk 77.

Vaata ka
kangaspuud 
kangareha
käärikast
pöör
kangakudumine

Viide


 Kirjandus 
 Kangakäärimine Eestis, Eevi Astel. Etnograafiamuuseumi aastaraamat, 1971.

 Välislingid 
Keha, Eesti Põllumajandusmuuseum
Lõime käärimine

Kategooria:Etnograafia
Kategooria:Tekstiilindus
Kategooria:Tööriistad
Kategooria:Eesti etnograafia